انھوں نے نیشنل بینک آف پاکستان میں جمیل نشتر کی ٹیم میں شمولیت اختیار کرنے سے قبل خالد اسحٰق کے ساتھ اپنے پیشہ وارانہ کیریئر کا آغاز کیا تھا۔بطور ایک نوجوان بینکر وہ نیو یارک میں اقوام متحدہ پلازہ میں قائم ہونے والی نیشنل بینک کی برانچ کے لیے تیار ہونے والی ٹیم کا حصہ تھے ، اس کے بعد وہ 1980 میں لندن چلے گئے جہاں انھوں نے بطور بینکر اوریئنٹل کریڈٹ لمیٹڈ میں ملازمت اختیار کی۔نعیم الحق کو بینکنگ ، فنانس اور کارپوریٹ سیکٹر کے ساتھ ساتھ پاکستان ، امریکا اور برطانیہ میں بطور قانون دان مجموعی طور پر 35 سالہ تجربہ تھا۔اپنے کیریئر کے دوران انھوں نے مختلف کمپنیوں میں اعلیٰ عہدوں پر بھی کام کیا جن میں ایرو ایشیا ایئرلائنز میں بطور ایڈوائزر اور مجینگ ڈائریکٹر ، چیئرمین اور سی ای او میٹروپولیٹن اسٹیل کورپانڈ سر فہرست ہیں ۔
Entity: نیو یارک — Type: /location/county, /location/province, /location/city, /location